section_heading: Povijest
paragraph_text: Tijekom njihovog trajanja, unutar građansko-unitarističke skupine, koja je podržavala prosvjede, davan im je privid klasne borbe, koja se pokušala prikazati kao realnost, usmjerena protiv postojećeg državnog poretka izgrađenog na nacionalnim osnovama, koje su se pokušale prikazati kao prividne. Političko vodstvo je bilo optuženo da proizvodi nacionalni jaz, a prosvjedi su okarakterizirani u marksističkom svjetlu kao obnovu svijesti o klasnoj borbi. Pristaše prosvjeda također su pozvale na intervencionizam međunarodne zajednice, visokog predstavnika i posebnog izaslanika EU, u unutarnja pitanja BiH.